ལ་ཡིག་མཐའ་ཅན་ཀྱི་མིང་གཞི་དེ་ལ་ཨུ་ཨོ་སྦྱར་པ་མ་གཏོགས་པའི་ཨི་ཨེ་ཅན་དེ་ལྟར་མི་འགྱུར་བ་ལ་བལྟས་ན།ཨུ་ལ་ཨོའོ།ཞེས་ཨོ་ཡིག་ཨ་དང་ཨུ་འདུས་པ་ལས་གྲུབ་པས་ཨུ་ཨོ་གཉིས་ཀྱི་གདངས་ལ་མཐུན་ཆ་ཡོད་སྟབས།མིང་གཞིའི་དབྱངས་ཡིག་ཨོའི་སྒྲ་འུ་རུ་བསྒྱུར་པ་རྗེས་འཇུག་ཏུ་བྱས་ཤིང་།རྗེས་འཇུག་དངོས་ཀྱི་སྒྲ་ཉམས་པ་ལས་དེ་ལྟར་བྱུང་བ་ཨེ་ཡིན་སྙམ་པ་དང་།དེ་དང་གུ་ངུ་བུ་འུ་བཞིའི་འུ་སྒྲ་ཆུང་དུ་ངུའི་དོན་ལ་སྦྱོར་བ་གཉིས་གཅིག་ཏུ་མི་གཟུང་སྟེ།དེ་ནི་ཨི་ཨེ་ཅན་ལའང་སྦྱོར་བར་མ་ཟད།འུ་སྦྱར་ཚེ་སྔོན་གྱི་དབྱངས་ཡིག་དེ་ངེས་པར་ཨེ་རུ་བསྒྱུར་དགོས་པ།དཔེར་ན།སིལ་ཏོགསེའུ་ཏོགསྤྲེལསྤྲེའུ།བྱབྱེའུ།ཟོཟེའུ།བུབེའུ།ལྟ་བུས་མཚོན་པས་ཕན་ཚུན་འཁྲུལ་བར་མི་བྱའོ།